《代季亨二首 其二》
宋代·黄干

慇勤慈母手中线，缝作行人身上衣。待换青衫朝日去，谁知白上带星归。

别时早觉终天诀，底事能堪跬步违。一路显亲须努力，九原荒草恨依依。

作者简介：（1152—1221）宋福州闽县人，字直卿，号勉斋。黄瑀子。少从朱熹学，熹以女妻之。及熹病重，以所著书授干，托传其学。以荫补官，历知新淦县、汉阳军、安庆府等，多有惠政。曾讲学于白鹿洞书院。后召为大理丞，不拜，归里授徒讲学以终。卒谥文肃。有《勉斋集》。